Im Joar 1938 san in Soizburg deitsche Druppn eimarschierd. Glei am Aufong vo da Nazidiktatur in Östareich hom safm Residenzblotz Biacha vabrennt und vüi Judn und politische Gegna vooft. In Maxgloan hom sa Konzentrazionsloga fir Zigeina eigricht, de wos donn ois Zwaungsorwata in Soizburga Industriebetriewe hackln miaßn hom. 1944 und 1945 hom dAmerikana 15 Moi Soizburg aus da Luft augriffn. Nochm Zweitn Wöidgriag san a Riesnhaufn Leit ohne Hoamad (Displaced PersonsDP), Judn und Voiksdeitsche noch Soizburg und in dUmgewung kumma. DAmerikana hom midn Marshallplan vüi Hüifsgöida noch Soizburg brocht und a mid eanare privatn Ausgom midghoifn, dass si dStod wirtschofdli schnöi erhoid hod. 